CELEX: 62021TN0728
Language: hu
Date: 2021-11-05 00:00:00
Title: T-728/21. sz. ügy: 2021. november 5-én benyújtott kereset – LW kontra Bizottság

2022.1.10.   
            
            
               HU
            
            
               Az Európai Unió Hivatalos Lapja
            
            
               C 11/38
            
         
      2021. november 5-én benyújtott kereset – LW kontra Bizottság
      (T-728/21. sz. ügy)
      (2022/C 11/53)
      Az eljárás nyelve: angol
      
         Felek
      
      
         Felperes: LW (képviselők: L. Levi és N. Flandin ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes azon határozatát, amellyel a felperest ugyanazon egységen belül egy másik álláshelyre helyezte át;
               
            
                  —
               
               
                  amennyiben ez szükséges, semmisítse meg az alperes vitatott határozatát, amellyel elutasította a felperes által az áthelyezésről szóló határozattal szemben benyújtott panaszt;
               
            
                  —
               
               
                  kötelezze az alperest arra, hogy térítse meg a felperes nem vagyoni kárát;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes hat jogalapra hivatkozik.
      
                  1.
               
               
                  Az első jogalap arra vonatkozik, hogy az áthelyezésről szóló határozat érintette a felperes jogi helyzetét.
               
            
                  2.
               
               
                  A második jogalap arra vonatkozik, hogy az áthelyezésről szóló határozatot nem a hatáskörrel rendelkező kinevezésre jogosult hatóság fogadta el.
               
            
                  3.
               
               
                  A harmadik jogalap arra vonatkozik, hogy az áthelyezésről szóló határozat és a vitatott határozat sérti a személyzeti szabályzat 7. cikkének (1) bekezdését.
               
            
                  4.
               
               
                  A negyedik jogalap arra vonatkozik, hogy az áthelyezésről szóló határozat és a vitatott határozat sérti a gondoskodási kötelezettséget.
               
            
                  5.
               
               
                  Az ötödik jogalap arra vonatkozik, hogy az áthelyezésről szóló határozat és a vitatott határozat sérti az indokolási kötelezettséget.
               
            
                  6.
               
               
                  A hatodik jogalap arra vonatkozik, hogy az áthelyezésről szóló határozatot és a vitatott határozatot összeférhetetlenség érinti.